धमकी के बाद शिकायत कर लौट रहे फरियादी व 2 ग्रामीणों पर हमला
नामापुर में 4 महीने पहले छेड़छाड़ के आरोपी, सरपंच सहित आठ लोग मारपीट के बाद फायर कर फरार
भास्कर संवाददाता | खंडवा
छेड़छाड़ के मामले में आरोपी ने महिला के पति पर केस वापस लेने की धमकी दी। पति ग्रामीणों के साथ थाने से शिकायत कर लौट रहा था तभी रास्ते में घात लगाकर बैठे आरोपी व उसके साथियाें ने हवाई फायर कर उन पर तलवार व चाकुओं से जानलेवा हमला कर दिया। हमले में दो ग्रामीण गंभीर घायल हो गए। जिन्हें ग्रामीण जिला अस्पताल लेकर आए। घटना के बाद आरोपी फरार हो गए। पुलिस ने प्रकरण दर्ज किया।
घटना खालवा थाने के ग्राम नामापुर की है। अस्पताल में घायल गुलाब पिता गिरधारी ने बताया 4 महीने पहले बद्री पिता जगदीश ने उसकी प|ी के साथ छेड़छाड़ की थी। शिकायत पर थाने में मामला दर्ज हुआ था। बद्री तभी से राजीनामे के लिए दबाव बना रहा था। शुक्रवार दोपहर जब वह खेत से घर लौट रहा था तब बद्री ने बंदूक दिखाकर जान से मारने की धमकी दी। धमकी के बाद वह पड़ोसी माखन पिता रामनाथ (30) व काशीराम पिता गेंदालाल (55) के साथ शिकायत दर्ज कराने खालवा पहुंचा। जब वह शिकायत कर वापस लाैट रहा था तब रास्ते में आरोपी बद्री, राकेश चोटी, अमरदास पिता जगन्नाथ, गजराज पिता रघुनाथ, जगदीश पिता जगन्नाथ, माखन पिता रामू व सरपंच शोभाराम ने उन्हें रोका और हवाई फायर किए। बद्री ने बताया इस दौरान वह, माखन व काशीराम जान बचाकर भागने लगे तो सभी ने पकड़कर उन्हें मारना शुरू कर दिया। उसकी पीठ पर बड़ा पत्थर मारा जबकि माखन व कांशीराम के चेहरे, हाथ, पैर, कमर पर चाकू व तलवार से हमला कर अधमरा कर दिया। माखन के पिता रामनाथ ने बताया बद्री का फोन आया तब वे ग्रामीणों को लेकर घटनास्थल पहुंचे। फोन करने पर पुलिस नहीं पहुंची तो प्राइवेट वाहन कर घायलों को जिला अस्पताल लेकर आए और भर्ती कराया। घायलों ने बताया घटना के पांच घंटे बाद पुलिस घटनास्थल पर पहुंची बाद में बद्री सहित अन्य आरोपियों के खिलाफ धारा 307,147,148,149 के तहत प्रकरण दर्ज किया। पुलिस के मुताबिक बद्री के खिलाफ थाने में धारा 354 के तहत प्रकरण दर्ज है। मारपीट के दौरान आरोपियों ने हवाई फायर भी किए।
hin_Deva bho_Deva mag_Deva hin_Deva hin_Deva